OzLabs/hebrew-wiki-articles huggingface dataset:
אריה בהיר

אריה בהיר שני משמאל עם דוד בן-גוריון, אברהם שלונסקי והמלחין מרק לברי, קיץ 1950
אריה בהיר (1 במאי 1906 - 13 בספטמבר 1970) היה חבר הכנסת מטעם מפא"י, רפ"י העבודה והמערך.

אריה בהיר נולד בשם אריה גלר באודסה שהייתה חלק מהאימפריה הרוסית (כיום: אוקראינה), בנעוריו למד בבית הספר היסודי היהודי הפוליטכני. היה חבר בגרעין תנועת השומר הצעיר ס.ס.ס.ר, עמו עלה לארץ ישראל ב-1924 והיה ממייסדי קיבוץ אפיקים. היה מייסד שותף וממנהיגי תנועת נצ"ח (נוער צופי חלוצי), חבר מזכירות הקיבוץ המאוחד, הנהגת מפא"י וההסתדרות, והיה מקורב לדוד בן-גוריון.
אריה בהיר כיהן כחבר הכנסת מטעם מפא"י בכנסת הראשונה והשלישית. ב-1967 נכנס לכנסת השישית במקום יזהר סמילנסקי מטעם סיעת רפ"י, והמערך.

== לקריאה נוספת ==
* מאודיסה לאפיקים / אריה בהיר ; כינס וערך אריה אופיר. תל אביב: עם עובד - תרבות וחינוך, תשל"ה 1975
* אסף ענברי, הביתה, ידיעות ספרים, 2009, ספר עלילתי המבוסס על קורותיו האמיתיות של קיבוץ אפיקים, ואחד מגיבוריו הראשיים הוא אריה בהיר (מכונה בספר "לוניה גלר")

== קישורים חיצוניים ==
* 

קטגוריה:חברי הכנסת מטעם רפ"י
קטגוריה:חברי הכנסת מטעם מפא"י
קטגוריה:חברי הכנסת מטעם העבודה
קטגוריה:חברי הכנסת מטעם המערך עבודה-מפ"ם
קטגוריה:ישראלים ילידי האימפריה הרוסית
קטגוריה:ישראלים ילידי אוקראינה
קטגוריה:בוגרי השומר הצעיר
קטגוריה:מייסדי קיבוצים
קטגוריה:חברי הכנסת השלישית
קטגוריה:חברי הכנסת השישית
קטגוריה:אפיקים (קיבוץ): אישים
קטגוריה:אישים הקבורים באפיקים
קטגוריה:ישראלים שנולדו ב-1906
קטגוריה:ישראלים שנפטרו ב-1970
פנסית דו-נוצתית

פָּנָּסִית דּוּ-נוֹצָתִית (שם מדעי: Koelreuteria Bipinnata) הוא עץ נוי ממשפחת הסבונניים (Sapindacea) שמקורו במזרח אסיה. העץ מכונה גם Chinese Flame Tree.

העץ הראשון בישראל נשתל ב-1959 בארבורטום אילנות וכיום הוא עץ נפוץ בגנים ובשדרות.
== מאפיינים ==
העץ מגיע לגובה 10-15 מטר ורוחב 6-10 מטר. הוא נשיר בחורף. שמו של העץ בעברית נובע מצורת עליו ופירותיו. העלים משוננים, מסורגים ומנוצים פעמיים.

לקראת סוף הקיץ מופיעים הפרחים בצבע צהוב. הפרחים ערוכים במכבדים ואינם מרשימים.

זמן קצר לאחר הפריחה מופיעים הפירות וניתן אז למצוא על העץ פרחים ופירות. הפרי הוא הלקט בעל שלוש קשוות ובתוכן מספר זרעים. דופן הפרי דק וצבעו ורדרד עד חום בהיר. צורת הפרי מזכירה פנס סיני ומכאן שמו בעברית. הפירות מכסים על העץ ואז הוא מגיע לשיא יופיו.

== גלריה ==
<gallery>
תמונה 1116.jpg|פנסית דו-נוצתית, פרחים ופירות
תמונה 1114.jpg|פירות של פנסית דו-נוצתית
File:PikiWiki Israel 5613 fruits of koeltreuteia bipinnata.jpg|פירות של פנסית דו-נוצתית

</gallery>

==קישורים חיצוניים==

קטגוריה:צמחים שתוארו ב-1887
קטגוריה:טקסונים שתוארו בידי אדריאן רנה פרנשה
קטגוריה:סין: עצים
קטגוריה:סבונניים
כוריזיה הדורה

ציבה הדורה או כוריזיה הדורה (שם מדעי: Ceiba Speciosa) הוא עץ נוי בסוג צֵיבָּה (לשעבר שויך לסוג כּוֹרִיזִיָּה שבוטל) ממשפחת החלמיתיים (בעבר שויך למשפחת הַבּוֹמְבַּקִּיִּים (Bombacaceae)), מסדרת החלמיתאים, שמקורו ביערות טרופים וסובטרופיים של אמריקה הדרומית, בצפון מזרח ארגנטינה, בוליביה,פרגוואי, אורוגוואי, דרום ברזיל, דרום מזרח ברזיל, מערב מרכז ברזיל, צפון מזרח ברזיל וצפון ברזיל, משם הוא הופץ להודו ולאתיופיה<ref></ref><ref></ref>.

== מאפיינים ==
העץ נשיר חורף. עליו גדולים ומאוצבעים נושרים כיחידה אחת שלה, גזעו מורחב ירוק ומכוסה בקוצים גדולים וחדים כמו בן-משפחתו הכוריזיה הבקבוקית.

העלים מסורגים, מורכבים כעין כף יד, מספר העלעלים 5, מחודדים ומשוננים. השינון הולך ופוחת לקראת הקודקוד.

הלוואים קיימים. בדרך כלל נושרים.

הפרחים דו-מיניים, גדולים ומרשימים בצבע ורוד-אדמדם, דומים לפרחי ההיביסקוס. הפרחים, שקוטרם 7.5 ס"מ, בודדים או באשכולות מלווים ב-2 או 3 חפויות. עטיף הפרח והאבקנים מאוחים לחוד מתחת לשחלה העילית.

הגביע בעלי 5 אונות בלתי שוות, והוא מבריק מבחוץ, ומשיי מבפנים<ref></ref>.

עלי כותרת 5, אורכם 4.8 ס"מ ויותר.

צינור האבקנים בעל 5 שיניים בראשו וסביבו אבקנים עקרים. המאבקים נפתחים בסדק ארוך.

השחלה עילית, השליה זוויתית עמוד שחלה אחד.

הפריחה מתרחשת בין החודשים פברואר למאי (בחצי הכדור הדרומי שהוא אזור גידולו המקורי), ובישראל, בין סוף חודש אוגוסט לאוקטובר.

הפרי הוא הלקט בעל זרעים רבים, אורכו עד 20 ס"מ. ההלקט מכיל שערות רבות דמויות-משי (באנגלית, העץ מכונה "floss silk tree"). בדרום אמריקה משמשים השערות הרכות שבפרי בתעשייה למילוי כרים, חגורות הצלה, מזרנים ובידוד תרמי.

== גלריה ==
<gallery>
תמונה:תמונה 1117.jpg|כוריזיה הדורה-גזע ופרחים
תמונה:תמונה 1153.jpg|פרח של כוריזיה הדורה
תמונה:Ceiba speciosa (stem).jpg|הגזע מכוסה בקוצים גדולים וחדים
</gallery>

==קישורים חיצוניים==

* 

==הערות שוליים==

קטגוריה:צמחים שתוארו ב-1998
קטגוריה:טקסונים שתוארו בידי פירפליצה רוונה
קטגוריה:עצי יער האמזונאס
קטגוריה:חלמיתאים
משחק הוגן (סרט, 1995)

משחק הוגן הוא סרט פעולה בבימויו של אנדרו סייפס (Andrew Sipes) אשר יצא לאקרנים בשנת 1995. כוכבי הסרט הם סינדי קרופורד שמגלמת את קייט מק'קווין, פרקליטת משפחה, וויליאם בולדווין שמגלם את מקס קירפטריק, שוטר במשטרת פלורידה.

== עלילה ==
קירפטריק נאלץ להגן על מק'קווין לאחר שחבר לשעבר ב-ק.ג.ב. מנסה להתנקש בחייה, עקב רצונה של מק'קווין להשתלט על ספינה השייכת לאדם קובני שהפסיד במשפט גירושים אותו ניהלה. איש הק.ג.ב. לשעבר לא מוכן להשלים עם המצב שכן הספינה התמימה למראה היא בעצם הכלי שבאמצעותו הוא מתכוון להשתלט על כספים שונים, לאחר שהוא מוריד צוללנים שיתחברו לכבל נתונים המקשר בין בנקים ברחבי העולם, המונח על קרקעית הים.

== שחקנים ==
*ויליאם בולדווין - מקס קירפטריק
*סינדי קרופורד - קייט מק'קווין
*סטיבן ברקוף - קולונל איליה קאזק
*כריסטופר מקדונלנד - ליטונט מיירסון
*מיגל סנדובל - אמיליו חואנטרנה
*חואן קרלו - ג'ודי קירפטריק
*סלמה הייק - ריטה

== ראו גם ==
* קוברה (סרט), המבוסס על אותו ספר.

== קישורים חיצוניים ==

קטגוריה:סרטי 1995

קטגוריה:סרטי פעולה אמריקאיים
קטגוריה:סרטי האחים וורנר
ציפורנאים

ציפורנאים (שם מדעי: Caryophyllales) היא סדרה של צמחים בעלי פרחים, הכוללת למעלה משישה אחוזים מכלל הדו-פסיגיים וכ-29 משפחות של צמחים. בין המשפחות, הסוגים והמינים הנמנים עם הסדרה אפשר למצוא את הקקטוסים, את הציפורן וכמעט את כל הצמחים הטורפים. רבים מחברי הסדרה הם סוקולנטים. 

==טקסונומיה==
מיון הסדרה נתון במחלוקת, וניתן למצוא מיונים שונים במערכות מיון שונות. כך, במערכת APG II (שנת 2003) מנויות עם הסדרה המשפחות Gisekiaceae ו-Halophytaceae שאינן נמצאות בסדרה בגרסת APG משנת 1998, ואילו מערכת קרונקוויסט מ-1981 מונה רק 12 משפחות בסדרה לעומת 29 במערכת APG II.

משפחת הסלקיים נמצאת במחלוקת בשיטת המיון APG II ועל כן לא מופיעה ברשימה מטה. לפי הסברה הגנטית, היא נטמעה לחלוטין בירבוזיים (משפחות תאומות).

==משפחות==
{|
|
|
*Achatocarpaceae 
*חיעדיים (Aizoaceae)
*ירבוזיים (Amaranthaceae)
*Ancistrocladaceae 
*Asteropeiaceae 
*Barbeuiaceae 
*Basellaceae 
*צבריים (Cactaceae)
*ציפורניים (Caryophyllaceae)
*Didiereaceae 
*Dioncophyllaceae 
*טלליתיים (Droseraceae)
*Drosophyllaceae 
*Frankeniaceae 
|
*Gisekiaceae 
*Halophytaceae 
*Molluginaceae 
*כדנתיים (Nepenthaceae)
*לילניים (Nyctaginaceae)
*Physenaceae 
*Phytolaccaceae 
*עפריתיים (Plumbaginaceae)
*ארכוביתיים (Polygonaceae)
*רגלתיים Portulacaceae 
*Rhabdodendraceae 
*Sarcobataceae 
*Simmondsiaceae 
*Stegnospermataceae 
*אשליים (Tamaricaceae)
|}

==בישראל==
בארץ צומחים בר נציגים מ-9 משפחות של ציפורנאים (10, אם כוללים את הסלקיים): ארכוביתיים, לילניים, עפריתיים, אשליים, צבריים, טלליתיים, ציפורניים, חיעדיים וירבוזיים.

==קישורים חיצוניים==
* 

קטגוריה:צמחים שתוארו ב-1820
קטגוריה:טקסונים שתוארו בידי פרידריך פון ברכטולד
*
קטגוריה:סדרות צמחים
קתדרלת פרנקפורט

קתדרלת פרנקפורט המוקדשת לברתולומאוס הקדוש (בגרמנית: Kaiserdom St. Bartholomäus) היא כנסייה גותית (המשולבת במאפיינים נאו-גותיים בנוסף) המתנשאת לגובה 95 מטרים ברקיע של העיר פרנקפורט, גרמניה. הקתדרלה היא הכנסייה הראשית בפרנקפורט ושימשה תפקיד חשוב בפוליטיקת הקיסרות הרומית הקדושה. משנת 1356 החלו להיבחר בה באופן מוסדר קיסרי האימפריה הרומית הקדושה, על ידי גוף הנסיכים הבוחרים, כחלק מרפורמות בולת הזהב. משנת 1562 שימשה הכנסייה אף כמקום הכתרתם של הקיסרים, כאשר קודם לכן ההכתרות התקיימו בעיר אקס לה שפל. בעת מעבר זה ניתן לכנסייה תואר קתדרלה, עקב הכבוד הרב שיוחס לה אותה התקופה. האלמנטים הנאו-גותיים של הקתדרלה הגיעו אחרי השיקום של הקתדרלה לאחר השריפה שפרצה בשנת 1867 (ב-14 באוגוסט אותה שנה). הקתדרלה שוקמה בסגנון קרוב למקורי, אך עם שינויים קלים יחסית שנוצרו על ידי האדריכל פרנץ יוזף דצינגר (Franz Josef Denzinger).

הקתדרלה נבנתה במאות ה-14 וה-15 באתר בו שכנה כנסייה מרובינגית. משנת 1356 ואילך, מלכי האימפריה הרומית הקדושה נבחרו בקתדרלה, ובשנים 1562–1792 אף הוכתרו בה. הקתדרלה נהפכה לסמל האחדות הלאומית הגרמנית, במיוחד במהלך המאה ה-19.

למרות שמעולם לא שימשה כמושב בישוף, תפקידה בפוליטיקה הקיסרית הפכה אותה לאחד הבניינים החשובים בהיסטוריית הקיסרות הרומית הקדושה והצדיקה את השם שדבק בה "הקתדרלה הקיסרית". היא ידועה בידי אנשי פרנקפורט פשוט בתור "הקתדרלה" או "הדום".

ב-1867 נהרסה הקתדרלה בשריפה ונבנתה מחדש בסגנון התחייה הגותית, בצורה הנאמנה לתוכנית המקורית של הכנסייה. במהלך מלחמת העולם השנייה סבלה הקתדרלה, כמו העיר פרנקפורט, מהפצצות כבדות של בעלות הברית והפנים שלה נשרף לחלוטין. בשנות ה-50 של המאה ה-20 היא נבנתה מחדש, נאמנה לסגנון הנאו-גותי.

הכנסייה בנויה מלבנים אדומות בסגנון גותיקת לבנים. כמו כנסיות גרמניות רבות, חזית הקתדרלה מורכבת ממגדל בודד ובראשו צריח מחודד. על המגדל הותקן שעון. גובה המגדל: . 

<gallery>
Image:Mk Frankfurt Dom Grundriss.png|תוכנית הקתדרלה
Image:Mk Frankfurt Dom Baugeschichte de.gif|התפתחות היסטורית של הקתדרלה. הצבעים השונים מראים על סגנונות אדריכליים שונים.
תמונה:Mk Frankfurt Dom Langhaus.jpg|פנים הקתדרלה האדום
</gallery>

==קישורים חיצוניים==

* 

==הערות שוליים==

פרנקפורט, קתדרלת
פרנקפורט
קטגוריה:פרנקפורט: מבנים
DEFCON

תצוגה גרפית של מצבי הכוננות
Defense Readiness Condition (תרגום חופשי מאנגלית: "מצב כוננות הגנתית"), או בקיצור DEFCON, הוא מדד לדרגת הכוננות של הכוחות המזוינים של ארצות הברית שנקבע בהתאם לחומרת המצב הצבאי. הדרגה הרגילה בעתות שלום היא DEFCON 5, והיא יורדת ככל שהמצב הביטחוני מחמיר. הדרגה החמורה ביותר, DEFCON 1, מייצגת את הצפי למתקפה העומדת להתרחש בטווח המיידי, או בעת התרחשותה של מתקפה. כל דרגת כוננות קובעת תרחישי הגנה, הפעלה ותגובה לכוחות הרלוונטיים. דרגת הכוננות עשויה להשתנות בין זרועות שונות של הכוחות המזוינים האמריקניים, ובין בסיסים ופיקודים שונים.

בעת מצב חירום לאומי ניתן להכריז על שבעה מצבי כוננות הידועים כ-LERTCON. אלו מורכבים מחמישה מצבי כוננות הגנתית ושני מצבי חירום (EMERGCON).

== דרגות כוננות ==
* DEFCON 5: כוננות צבאית רגילה בעתות שלום.
* DEFCON 4: מצב נורמלי שבו מוגברת פעילות המודיעין וננקטת פעילות מוגברת לשמירה על הביטחון הלאומי.
* DEFCON 3: העלאת רמת כוננות הכוחות למעל לנורמלי. אותות קריאה המשמשים את הכוחות האמריקניים בשגרה מוחלפים לאותות קריאה מסווגים.
* DEFCON 2: העלאה נוספת ברמת כוננות הכוחות, דרגה אחת מתחת לדרגת הכוננות המרבית.
* DEFCON 1: כוננות מרבית. מצב זה יוכרז במקרה של מתקפה גרעינית צפויה ובלתי נמנעת בטווח הזמן המיידי, או במהלכה של מתקפה, על כוחות צבא אמריקניים או על שטח ארצות הברית על ידי כוח צבאי זר.

== היסטוריה ==
לאורך מרבית תקופת המלחמה הקרה היו מתקני הטילים הבליסטיים הבין-יבשתיים בכוננות DEFCON 4. ב-23 באוקטובר 1962, במהלך משבר הטילים בקובה, הועלתה הכוננות של פיקוד האוויר האסטרטגי לדרגת DEFCON 2 לראשונה בהיסטוריה, כאשר יתר הצבא הועלה לכוננות DEFCON 3 (מלבד חילות האוויר האמריקניים באירופה).

ב-25 באוקטובר 1973, בשלהי מלחמת יום הכיפורים, הועלתה הכוננות לדרגת DEFCON 3, ובזירות אחדות אף לדרגת DEFCON 2 לצורך הרתעת כלי שיט סובייטים מלהיכנס למצר הבוספורוס. כך למשל, טילי פרשינג 1 במערב גרמניה הוכנו לשיגור.

במהלך מלחמת המפרץ ב-1991 הועלתה הכוננות של הכוחות האמריקניים במפרץ הפרסי בלבד לדרגת DEFCON 2.

במהלך פיגועי 11 בספטמבר הועלתה הכוננות לדרגת DEFCON 3.

==קישורים חיצוניים==

קטגוריה:ארצות הברית: צבא וביטחון
מייקל רוהאן

דיון פתיחת משפטו, 1969
מייקל דניס רוהאן (באנגלית: Michael Dennis Rohan; 1 ביולי 1941 – 20 במרץ 2013) היה אזרח אוסטרלי נוצרי שהצית את מסגד אל-אקצא ב-21 באוגוסט 1969, בעת ביקורו בירושלים, לאחר שניסיון הצתה קודם, כעשרה ימים קודם לכן, נכשל.

רוהאן, שלקה בסינדרום ירושלים (מחשבות שווא בעלות תוכן דתי-מיסטי ומחשבות גדלוּת), טען שעשה את המעשה בעקבות צו אלוהי ובהתאם לכתוב בספר זכריה. הוא חשב שהמעשה יסייע ליהודים לבנות מחדש את בית המקדש ובכך יאפשר לישו לשוב כמשיח ולשלוט בעולם במשך אלף שנה.

בשנת 2009 העניק ראיון לתחנת רדיו אוסטרלית, בשנת 2019 אמר מראיינו שהוא נפטר "מספר שנים לאחר מכן"<ref></ref><ref></ref>.

==ביוגרפיה==
רוהאן תואר על ידי אביו כילד עצמאי מאוד. בגיל 18 עזב את הבית, נדד ברחבי אוסטרליה ועבד בחקלאות בעיקר בטיפול בצאן. הוא היה ידוע כעובד שקדן ומסור, אך שתקן. הוא התחתן עם אשה קתולית ונולדו לו שני ילדים אולם הוא נטש את משפחתו, ניסה להתאבד ואושפז בבית חולים פסיכיאטרי.

באפריל 1969 הגיע רוהאן לישראל ועבד בקיבוץ משמר השרון. בתחילת אוגוסט 1969 הוא ניסה להצית את מסגד אל-אקצא, אך ללא הצלחה וסימני ההצתה שנמצאו על ידי שומרי הוואקף לא דווחו למשטרה. ב-21 באוגוסט הוא ביצע את הצתת מסגד אל-אקצא. רוהאן נעצר במשמר השרון יומיים אחרי ההצתה, נחקר, הודה ונחבש תחת שמירה מיוחדת בבית המעצר של משטרת ירושלים. השמירה המוגברת נועדה להכשיל פגיעות בו מצד מוסלמים זועמים או התאבדות, מחשש שמותו בנסיבות כאלה עלול להוביל לתאוריית קשר שתכתים את שמה של ישראל. ב-1 בספטמבר 1969 הוגש נגדו כתב אישום.

הוא הועמד לדין בבנייני האומה, ישוב בתא זכוכית, בפני הרכב של שלושה שופטים של בית המשפט המחוזי בירושלים, כדי לאפשר סיקור מקסימלי של המשפט שיגיע לעולם המוסלמי. בין השאר, הורחבו שידורי החדשות בערבית בימי המשפט. את התביעה ניהל היועץ המשפטי לממשלה, מאיר שמגר. על פי הוראות סנגורו, יצחק טוניק, בפתיחת המשפט כפר רוהאן באישומים נגדו, אולם למחרת שינה את טעמו והודה בעיקרי העובדות אך טען לאי שפיות. לאחר שבוע, עם סיום פרשת התביעה, הופסק המשפט ורוהאן נשלח להסתכלות פסיכיאטרית. בעדותו במשפט אמר רוהאן ששרף את המסגד כדי לבנות את בית המקדש. כן טען שהוא מלך שנשלח על ידי אלוהים לבנות את בית המקדש. חמישה רופאים, בהם פסיכיאטר מלונדון ורופא מבית החולים באר יעקב העידו שרוהאן חולה נפש. בפסק הדין, שפורסם ב-30 בדצמבר 1969 קבלו השופט צבי עלי בקר, ושני שותפיו להרכב השופטים יהודה כהן ומשה גולן, את טענת ההגנה שרוהאן לא היה אחראי למעשיו ודחו את דרישת התביעה להענישו.

רוהאן אושפז לזמן מה בבית החולים טלביה, ובפברואר 1970 הועבר לבאר יעקב. משרד הבריאות ביקש להשיבו לאוסטרליה בגלל העלויות הכבדות של אשפוזו, אך הבקשה נדחתה על ידי היועץ המשפטי לממשלה. בראשית ספטמבר 1970 ברח רוהאן מבית החולים ואותר על ידי המשטרה כעבור כיממה בקיבוץ משמר השרון. בעקבות זאת, הועבר רוהאן למוסד אחר. באפריל 1974 הוא גורש מישראל בחזרה לאוסטרליה, שם המשיך באשפוז פסיכיאטרי עד יום מותו.

== קישורים חיצוניים ==

* 
* 

==הערות שוליים==

קטגוריה:אוסטרלים
קטגוריה:מתמודדים עם מגבלה נפשית
קטגוריה:הסכסוך הישראלי-פלסטיני: אישים
קטגוריה:עולים לרגל לירושלים
קטגוריה:הר הבית
קטגוריה:אישים שניסו לשים קץ לחייהם וכשלו
קטגוריה:יחסי אוסטרליה–ישראל
קטגוריה:אוסטרלים שנולדו ב-1941
קטגוריה:נפטרים ב-2013
חוק צ'יץ'

חוק צ'יץ' או תרגיל צ'יץ הוא איום של מוסד ציבורי כי הקיצוצים שהושתו על תקציבו יפגעו בשירותים חיוניים אותו הוא מספק, ולאו דווקא בסעיפים אותם התכוונו לקצץ. מטרתו להביא ללחץ ציבורי שיביא לביטול החלטת הקיצוץ. "חוק צ'יץ'" קיבל את שמו מראש עיריית תל אביב שלמה להט, שכונה צ'יץ', כשצוטט כאומר שיש לקצץ במקום הכואב ביותר כדי לבטל את הקיצוץ.

יישום חוק צ'יץ' מתייחס למצב בו נבחר ציבור או פקיד בכיר משתמש בכספים ציבוריים שלא למטרותיהם המקוריות. כשמתעורר צורך בהוצאה תקציבית על הוצאה חיונית, אותו נבחר ציבור מודיע שנדרש מימון נוסף ליישומן, אחרת יצמצם יפגעו אותם שירותים חיוניים. באופן זה כובל נבחר הציבור את ידי המממנים, שכן מאחר שההוצאות הלא מתוכננות כבר הוצאו, לא נותרת להם ברירה אלא להגדיל את תקציב.

בעולם, חוק דומה וידוע יותר נקרא תסמונת אנדרטת וושינגטון, ובארץ ,יישומים ידועים נוספים של החוק כוללים את האיומים הקיומיים שמציג צה"ל בדיונים על תקציב המדינה, או האיום בסגירת "ספריית העיוורים" עקב קיצוצים בתקציב משרד הרווחה.

== קישורים חיצוניים ==
* 
* 

קטגוריה:מימון ציבורי
טמבוב (מחוז)

מחוז טמבוב (ברוסית: Тамбовская область, בתעתיק: טמבובסקאיה אובלסט) הוא סובייקט בפדרציה הרוסית. המחוז נמצא בשטח של המחוז הפדרלי המרכזי. המחוז הוקם ב-27 בספטמבר 1937. המחוז מחולק ל-23 אזורים מוניציפליים ו-7 אזורים עירוניים.

==היסטוריה==

האוכלוסייה המקורית באזור היה מורדבה. התיישבות מסיבית של הרוסים באזור החלה במאה ה-17. המטרה הייתה להגן על האזורים הפנימיים מפלישת הטטרים. לצורך כך, הוקמו מספר מבצרים שתרמו להגדלת התיישבות באזור.

בשנים 1920–1921 בשטח המחוז התרחש מרד טמבוב – מרד איכרים גדול נגד הממשל הסובייטי. דיכוי המרד בוצע באכזריות רבה ותוך שימוש בנשק כימי.

בעיירה שבשטח המחוז במשך עשרות שנים פעל הבוטנאי הרוסי איוואן מיצ'ורין. עוד בחייו, העיירה נקראה על שמו "מיצ'ורינסק". היום בעיירה זו פעולת אקדמיה חקלאית חשובה.

==כלכלה==
כלכלת המחוז מבוססת בעיקר על חקלאות.

==דמוגרפיה==
כ-62% מאוכלוסיית האזור מתגוררת בערים, אחוז נמוך יחסית לרוסיה. בעיר הגדולה, טמבוב, מתגוררים כ-280 אלף תושבים. המחוז מתאפיין בקיטון האוכלוסייה כאשר מגמה זו נשמרת משנת 1959. הרוסים מהווים כ-97% מאוכלוסיית המחוז.

== קישורים חיצוניים ==

* 

* 

*
טמבוב
קטגוריה:מדינות וטריטוריות שהוקמו ב-1937
צומת (תורת הגרפים)

גרף לא מכוון בעל 6 קודקודים ו-7 קשתות
בתורת הגרפים, צומת או קודקוד (באנגלית: Vertex) הוא יחידת היסוד ממנה מורכב הגרף. קבוצת הקודקודים בגרף מסומנת באות <math>\ V</math>.

גרף מכוון מורכב מזוגות סדורים של קודקודים וגרף לא מכוון מורכב מזוגות לא סדורים של קודקודים. לפיכך, יש משמעות לכיוון הקשתות המחברות את הקודקודים. כל קשת יוצאת מקודקוד אחד ומתחברת לקודקוד שני.

דרגה של קודקוד בגרף לא מכוון שווה למספר הקשתות המחברות אותו עם קודקודים אחרים. בגרף מכוון, דרגת הכניסה של קודקוד שווה למספר הקשתות הנכנסות אליו, ודרגת היציאה שווה למספר הקשתות היוצאות ממנו. 

גרף n-צביע הוא גרף הניתן לצביעה ב-n צבעים כך שכל שני צמתים המחוברים בקשת צבועים בצבע שונה.
==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:תורת הגרפים
דוקסה קאטוקופיה

מועדון האתלטיקה דוקסה קאטוקופיה הוא מועדון כדורגל קפריסאי, מהעיירה קאטוקופיה, שבקרבת העיר ניקוסיה. מאז פלישת טורקיה לקפריסין ב-1974, הייתה קאטוקופיה תחת שלטון טורקי והמועדון עבר לשחק בעיירה פריסטרונה, הממוקמת בקרבת העיירה קאטוקופיה אך בצד היווני של הגבול.

דוקסה (שפירושה ביוונית "תהילה") העפילה לראשונה בתולדותיה לליגה הבכירה בקפריסין בשנת 1998, וחזרה לליגת המשנה כעבור עונה אחת. בעונה שלאחר מכן סיימה קאטוקופיה במקום השלישי בליגת המשנה והעפילה חזרה לליגה הבכירה, שם שיחקה עד שנת 2002, עת ירדה לליגת המשנה, אך חזרה לליגה הבכירה לאחר עונה אחת. בעונת 2003/04 סיימה הקבוצה במקום האחרון עם ניצחון אחד מתוך 26 משחקים וחזרה לליגת המשנה. הקבוצה חזרה לליגה הבכירה בעונת 2007/08.

==כדורגלנים מפורסמים בעבר==
* סטליוס אוקארידס
* פרדי
* נונו רודריגז
* אדמר
* דויד
* מריוס אליה

==קישורים חיצוניים==
* 

קטגוריה:קבוצות כדורגל קפריסאיות
קטגוריה:קבוצות כדורגל שהוקמו ב-1954
Obtained Enslavement

Obtained Enslavement (אובטיינד אינסלייבמנט, "שעבוד מוטמע") היא להקת בלאק מטאל סימפוני מהעיר סטרוד שבנורווגיה. בתחילת דרכה ניגנה דווקא דת' מטאל.

== היסטוריה ==
הלהקה הוקמה ב-1989 על ידי דואדן (Døden) שמתפקד כגיטריסט, Pest (שניגן גם בלהקת גורגורות') כבסיסט וסולן, וטורקמדה (Torquemada) שהיה למתופף הלהקה. כארבע שנים לאחר הקמתה של הלהקה צורף אליה קלידן המכנה עצמו Heks, שתרם את כישוריו גם לעבודת הגיטרה. שלושת מקימי הלהקה עדיין מנגנים בה עד היום הזה, כמו כן גם הקלידן שגויס מאוחר יותר.
כעת משהושלם ההרכב שלהם, שחררה הלהקה שתי קלטות דמו בשנים 1992 ו-1993: Obtained Enslavement ו-Out of The Crypts (בהתאמה). שמועות לגבי הלהקה מספרות כי שוחררו עוד שני דמואים לפני צירופו של הקלידן Heks, אך שמם ושנת הוצאתם אינם ידועים.

תחת חברת התקליטים Likstøy Music, הוציאה הלהקה את אלבומה המלא הראשון בשנת 1994, אלבום שזכה לשם Centuries of Sorrow. עם צאתו, האלבום נמכר בהיקף רחב ביחס למוניטין של הלהקה כאשר אלף עותקים שלו נמכרו בתקופה קצרה. האלבום עצמו הכיל תשעה שירים אשר נדונו בעיקר על כישוף ומעשי קסם ואף עלילות עתיקות, בעוד מבחינה מוזיקלית הוא התאפיין בעבודת גיטרה אגרסיבית וטיפוסית לבלאק מטאל יחד עם נגיעות מלודיות יותר בצירופם של קלידים שהשרו אווירה הסימפונית. העבודה המוזיקלית של הלהקה באלבום זה, זיכתה אותה בביקורות חיוביות מאוד בתקשורת המטאל ובקרב חובבי הבלאק מטאל.

הקונוטציות החיוביות שהועלו בהקשר לשמה של הלהקה ועבודתה המוזיקלית, המשיכו עם שחררו של האלבום השני Witchcraft בשנת 1997. אתרי המטאל שפעו מחמאות לאלבום שכמו קודמו הכיל 9, אך התאפיין בהפקה ממוקצעת יותר, כאשר המוזיקה של הלהקה עברה עריכה למוזיקה רב-ערוצית ורב-שכבתית שיצרה נפח תזמורתי וסימפוני גדול, בעוד האלמנטים של הבלאק מטאל נותרו בעינם.

הלהקה הוחתמה באותה שנת בחברת התקליטים הגדולה Napalm Records וכשנה מאוחר יותר, ב-1998, שחררה את אלבומה השלישי במספר Soulblight. האלבום Soulblight שוחרר בסימן צירופם והחלפתם של שני חברי הרכב: Torture שתרם את כישוריו לנגינת הגיטרה בס באלבום הקודם, עזב את הלהקה; ואילו במקומו צורף Torgrim. אלבומה הרביעי של הלהקה, The Shepherd and the Hounds of Hell, יצא שנתיים מאוחר יותר והוא האחרון שהלהקה הוציאה היות שבאותה שנה היא התפרקה.

== חברי הלהקה ==
* Døden – גיטריסט
* Pest – סולן
* Heks – קלידן
* Torquemada – מתופף
* Torgrim – בסיסט

== חברי הרכב לשעבר ==
* Tortur – באס (1995–1998)
* Morrigan – קלידים (1997–1999)

== דיסקוגרפיה ==
=== דמואים ===
* Obtained Enslavement – 1992
* Out of The Crypts – 1993

=== אלבומים מלאים ===
* Centuries of Sorrow – 1994
* Witchcraft – 1997
* Soulblight – 1998
* The Shepherd and the Hounds of Hell – 2000

== קישורים חיצוניים ==
* [http://metalkingdom.net/?band=Obtained+Enslavement עמוד הלהקה באתר Metal Kingdom]
* [https://web.archive.org/web/20191216195708/https://myspace.com/ עמוד מעריצים ברשת החברתית MySpace]

קטגוריה:להקות בלאק מטאל
קטגוריה:להקות נורווגיות
קטגוריה:להקות שהוקמו בשנת 1989
Don't Let Me Be the Last to Know

Don't Let Me Be the Last to Know (בעברית: אל תתן לי להיות האחרונה לדעת) הוא הסינגל הרביעי של זמרת הפופ האמריקאית בריטני ספירס, מתוך אלבומה השני Oops!... I Did It Again. הסינגל יצא בתחילת שנת 2001 בכל העולם.

== רקע וכתיבה ==
השיר נכתב על ידי רוברט ג'ון "מאט" לאנג, אשתו זמרת הקאנטרי שאניה טוויין וקית' סקוט, והופק על ידי לאנג. השיר מדבר על כך שספירס מבקשת מבן זוגה שיתוודה בפניה על רגשותיו כלפיה, ושלא ייתן לה להיות "האחרונה שיודעת". השיר נכנס למהדורה הבריטית בלבד של אלבום הלהיטים של ספירס, "Greatest Hits: My Prerogative".

"Don't Let Me Be the Last to Know" היה הסינגל הראשון של ספירס אשר נכשל במצעדי הבילבורד בארצות הברית. הסינגל לא יצא למכירה וניתן היה להשמעה רק בתחנות הרדיו האמריקאיות, אשר התעלמו מהשיר לחלוטין. בבריטניה נכנס הסינגל למקום ה-12 עם מכירות של 70,000 עותקים. למרות כישלונו של הסינגל באמריקה ואוסטרליה, הייתה לסינגל במדינות אירופה הסינגל היה ללהיט ברומניה ודנמרק כאשר ברומניה כבש את פסגת המצעד ובדנמרק ובלגיה זכה הסינגל למעמד זהב בשתי המדינות. באוסטריה, שווייץ, פולין, וישראל נכנס השיר לעשרות הגדולים.

בראיון ציינה ספירס שזהו אחד השירים האהובים עליה לאורך כל הקריירה שלה.

== וידאו קליפ ==
הקליפ בוים על ידי הרב ריטס במיאמי, פלורידה, בתאריכים 24 - 27 בינואר 2001.

הקליפ מציג את ספירס עם הדוגמן הצרפתי ברייס דורנד, כאשר היא לבושה בג׳ינס קצר וגופיה בלבד. זוהי הפעם השנייה שהדוגמן ברייס דורנד משתתף בווידאו קליפ של ספירס, לאחר "I Was Born To Make You Happy". במהלך הקליפ נראים ספירס ובן זוגה בסצנות בחוף הים. הסצנות תוארו כחושפניות על ידי המבקרים.

== מיקומי שיא ==

== קישורים חיצוניים ==

==הערות שוליים==

קטגוריה:שירי 1999
קטגוריה:סינגלים מ-2001
קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:וידאו קליפים שבוימו על ידי הרב ריטס
קטגוריה:וידאו קליפים שצולמו בארצות הברית
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון ברומניה
קטגוריה:סינגלים בהוצאת ג'ייב רקורדס
I'm a Slave 4 U

I'm a Slave 4 U (בעברית: אני שפחה בשבילך) הוא הסינגל הראשון של זמרת האמריקאית בריטני ספירס מתוך אלבומה השלישי, Britney. הסינגל יצא לאור לקראת סוף שנת 2001 בעולם. הסינגל נחשב לנקודת מפנה בקריירה של ספירס משום שהיה שיר פרובוקטיבי, שלווה בקליפ וריקוד פרובוקטיבי לא פחות, וזוהי הפעם הראשונה בה ספירס מנסה לשנות את התדמית שלה לתדמית בוגרת וסקסית יותר.

== מידע ==
השיר הופק על ידי צמד הנפטונז, והוצע בתחילה לזמרת ג'נט ג'קסון אשר דחתה אותו. לאחר מכן הוצע לספירס, שקיבלה את ההצעה. השיר נחשב לתפנית בקריירה של ספירס, כיוון שהוא מסמל את תחילת התפתחותה של ספירס מכוכבת הפופ ה"ילדותית" לאישה בוגרת הפונה לקהל הרחב. עובדה אשר אפיינה את השיר והקליפ ששניהם היו פרובוקטיביים ובעלי מסר מיני.

ספירס בטקס ה-[[VMA.]]
באותו טקס של פרסי הווידאו של MTV באותה שנה, הופיעה ספירס עם השיר בהופעה שנחשבת עד היום לאחת ההופעות הכי טובות שהיו בטקס. ספירס ורקדניה הופיעו עם השיר על הבמה כאשר הבמה מקושטת כמו ג'ונגל ועליה חיות בר כגון נמרים ואריות. בנוסף חלק מן הריקוד ביצעה ספירס כאשר נחש פיתון זהוב, כרוך סביב צאוורה.

בסקר שערך המגזין בילבורד בחודש אוגוסט 2011, ניקבע כי ההופעה עם השיר בשנת 2001 בטקס פרסי המוזיקה, היא ההופעה השנייה הטובה ביותר אי פעם, כאשר את המקום הראשון קטף מייקל ג'קסון עם הופעתו בשנת 1995.

== וידאו קליפ ==
הקליפ לשיר בוים על ידי פרנסיס לורנס ביוניברסל סיטי, קליפורניה. קליפ זה נחשב לאחד הקליפים הכי גסים שלה. כ-10 שנים לאחר יציאת הקליפ, יצא קליפ דומה לקליפ זה (Till The World Ends).
הכוריאוגרפיה של הקליפ נעשתה על ידי הרקדן בריאן פרידמן.

קונספט הקליפ מתאר את ספירס בסאונה יחד עם אנשים אשר מזיעים אחד על השני במהלך ריקוד. הקליפ זיכה את ספירס בשלוש מועמדויות בטקס פרס הווידאו של ערוץ MTV לשנת 2001 בקטגוריות "הקליפ הנשי הטוב ביותר", Best Dance Video" ו"Best Choreography".

== מיקומי שיא ==
הסינגל זכה להצלחה רבה ברחבי העולם כאשר זינק למקומות הראשונים ב-11 מדינות וכבש את מצעדי יפן, בארצות הברית זכה השיר להצלחה בינונית כאשר שוחרר לתחנות הרדיו בלבד ומוקם במקום 27 והיה לשיר הראשון מאלבום שלא מצליח להיכנס לעשירייה הפותחת של הבילבורד.

== קישורים חיצוניים ==

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי פארל ויליאמס
קטגוריה:וידאו קליפים שבוימו על ידי פרנסיס לורנס
קטגוריה:וידאו קליפים שצולמו בארצות הברית
קטגוריה:שירים על מיניות
קטגוריה:שירים על ריקודים
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:שירי פלטינה בארצות הברית
קטגוריה:סינגלים בהוצאת ג'ייב רקורדס
ורדנאים

ורדנאים (שם מדעי: Rosales) היא סדרה של צמחים בעלי פרחים, המונה תשע משפחות. בין המינים והסוגים תחתיה ניתן למנות את הפטל, הוורד, התפוח, הקנאביס, תות העץ, התאנה, הסרפד והמיש.

==משפחות==

על פי מערכת APG II מ-2003, מנויות 9 המשפחות מטה. על פי מערכת קרונקוויסט מ-1981, סדרת הוורדנאים גדולה הרבה יותר. מרבית המשפחות הכלולות תחת קרונקוויסט בסדרה הועברו תחת APG II לסדרות אחרות - כמו למשל הטבוריתיים, שהועברו לסדרת הבקעצוראים.
* Barbeyaceae - משפחה המונה סוג יחיד המונה מין יחיד ומקורו בחצי האי ערב.
* יצהרוניים - משפחה המונה בעיקר צמחי מדבר, כולם נושאים גרגרים. חלקם נפוצים באירופה, אחרים באסיה. המין יצהרון מכסיף הוא היחיד הצומח בר בישראל.
* ורדניים - המשפחה העיקרית מבחינת מספר הסוגים והמינים תחתיה וכוללת 4828 מינים ידועים. היא מונה תחתה את הסוג Rosa (ורד) לצד מאות ואלפי מינים מתורבתים ולא - מתורבתים נוספים.
* תותיים - משפחה של שיחים ועצים רחבי עלים. מונה בין השאר את התאנה, תות העץ, פרי הג'ק ורבים אחרים.
* אשחריים - משפחה המונה מינים רבים של שיחים. הידועים מביניהם הם השיזף והאשחר.
* מישיים - משפחה המונה עצים שונים, המפורסמים מביניהם הם הבוקיצה והמיש.
* סרפדיים - משפחה הכוללת את צמח הסרפד.
* קנאביים (Cannabaceae) - משפחה של שיחים ותת-שיחים. המין הידוע ביותר במשפחה זו הוא הקנאביס סאטיבה.
* Dirachmaceae - משפחה הכוללת סוג אחד בלבד המונה 2 מינים ומקורם בסומליה.

==קישורים חיצוניים==
* 

קטגוריה:צמחים שתוארו ב-1820
*
קטגוריה:טקסונים שתוארו בידי פרידריך פון ברכטולד
קטגוריה:סדרות צמחים
ג'יימס באזבי

ג'יימס באזבי
ג'יימס באזבי (באנגלית: James Busby; 7 בפברואר 1801 - 15 ביולי 1871) היה הנציג הבריטי הראשון בניו זילנד, מהמעורבים בניסוחו ובחתימתו של הסכם ואיטנגי ונחשב בעיני רבים לאבי תעשיית היין באוסטרליה.

== חייו ==
ג'יימס באזבי, יליד סקוטלנד, היגר ב-1824 עם משפחתו למושבה הבריטית ניו סאות' ויילס שבאוסטרליה, ובמרץ 1832 התמנה לנציג הראשון מטעם בריטניה בניו זילנד. במסגרת תפקידו עסק באזבי בהגנת האינטרסים הבריטיים בניו זילנד וביישוב סכסוכים בין המאורים למתיישבים האירופאים. ב-1834 בחר באזבי את דגל ניו זילנד בתיאום גורמים קולוניאליים ומאורים.

בשנת 1840 התמנה ויליאם הובסון למושל הכללי של ניו זילנד הראשון, בהמשך אותה שנה כתבו באזבי והובסון את הטיוטה להסכם ואיטנגי, ולאחר שההסכם אושר על ידי כ-40 צ'יפים מאורים חתמו עליו והפיצו אותו בכל ניו זילנד. ההסכם נועד להסדיר את היחסים והמחלוקות בין המאורים והמתיישבים האירופאים בניו זילנד ומהווה את הבסיס ליחסים בין הגזעים בניו זילנד עד היום.

==קישורים חיצוניים==

קטגוריה:המושלים הכלליים של ניו זילנד
קטגוריה:בריטים שנולדו ב-1801
קטגוריה:בריטים שנפטרו ב-1871
Overprotected

Overprotected (בעברית: מוגנת יתר על המידה) הוא שיר פופ-דאנס של הזמרת האמריקאית בריטני ספירס, מתוך אלבומה Britney. השיר היה לסינגל השני של ספירס באירופה ואוסטרליה ויצא בגרסת מיקס של המפיק "דארק צ'יילד" כסינגל שלישי בארצות הברית.

השיר הופק על ידי צמד המפיקים מקס מרטין ורמי, אך גרסת המיקס הופקה על ידי רונד ג'קינס, הידוע גם כ"דארק צ'יילד". השיר מדבר על כך שספירס צריכה לגלות בעצמה מי היא, מה היא רוצה לעשות ולא צריכה את ההגנה שמסביבה.

בשנת 2003, ספירס הייתה מועמדת לקבלת פרס גראמי בקטגוריה "Best Female Pop Vocal Performance" בזכות השיר.

== מידע ==
בעולם, הסינגל בגרסתו המקורית הצליח להיכנס לעשרים המובילים במצעדי הפזמונים, ובבריטניה למקום החמישי, ושבוע לאחר מכן קפץ למקום הרביעי. עד היום, הסינגל מכר 140,000 עותקים בבריטניה ו-2 מיליון עותקים ברחבי העולם.

== וידאו קליפ ==
לאור פיצולי הסינגלים בין הארצות, כל ארץ קיבלה קליפ משלה. בסך-הכל, לשיר צולמו שלושה קליפים. הראשון, הוא לגרסה המקורית לשיר, השני היה לגרסת המיקס והשלישי היה קליפ לקידום סרטה הראשון של ספירס, "קרוסרודס".

=== הגרסה המקורית ===
הקליפ לגרסה המקורית של השיר בוים על ידי בילי וודרוף, (אשר ביים גם את הקליפ לסינגל "Born to Make You Happy") והכוריאוגרף שהמציא את הצעדים הוא בריאן פרידמן.

הקליפ נפתח עם צלמים המקיפים את ספירס ושואלים אותה שאלות, והיא עוזבת את המקום. באותו זמן נשמעים צלילים מתוך השיר "Bombastic Love" אשר נמצא באלבום Britney. לבסוף, ספירס מגיעה למחסן נטוש ומתחילה לרקוד לצלילי השיר, לאחר מכן באים מעריצים ומתחילים לרקוד איתה. בסצנות אחרות, נראית ספירס בחדר המלא בפוסטרים שלה וקירותיו סוגרים עליה.

=== גרסת קרוסרודס ===
בקליפ זה, רואים את ספירס שרה על במה את השיר, ולפעמים, מראים חלקים מהסרט.

=== דארקצ'יילד רמיקס ===
את הקליפ לגרסת המיקס ביים כריס אפלבאום, וגם בגרסה זו הכוריאוגרף שהמציא את הריקודים הוא בריאן פרידמן.

הקליפ מתחיל כאשר ספירס נראית בבית מלון וצופה בחדשות, בהן מסוקר סיפור נוסף אודות ספירס. לאחר מכן, נראית ספירס יוצאת עם חברות מבית המלון, ומתחילות לרקוד. לקראת סוף השיר, ספירס וחברותיה מתחילות לרקוד בגשם, ובסוף הקליפ מתגלה כי הדיווח בחדשות היה למעשה הודעה ש"ספירס נמצאה רוקדת בגשם עם חברות".

גרסת המיקס של דארק צ'יילד הגיעה רק למקום ה-86 במצעד הבילבורד בארצות הברית, בעקבות השמעות נמוכות בתחנות הרדיו האמריקאיות, אשר כמעט והתעלמו מן השיר.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:סינגלים מ-2002
קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי רמי יעקב
קטגוריה:שירים שהופקו על ידי מקס מרטין
קטגוריה:שירים שהופקו על ידי רמי יעקב
קטגוריה:וידאו קליפים שבוימו על ידי כריס אפלבאום
קטגוריה:וידאו קליפים שצולמו בלוס אנג'לס
קטגוריה:שירי דאנס-פופ
קטגוריה:שירי זהב בארצות הברית
קטגוריה:סינגלים בהוצאת ג'ייב רקורדס
אגאו

אַגַאוּ (בגעז: አገው) הוא שם כולל שניתן לקבוצות אתניות הדוברות שפות כושיות מרכזיות. האגאו נחשבים ליושבי חבש לפני עליית ממלכת אקסום ושעל תרבותם התבססה התרבות החבשית. שפתם האגאו היא המצע הלשוני של השפות האתיו-שמיות לרבות האמהרית. כיום קיימים מובלעות שבהם חיים אגאו באתיופיה ובאריתריאה.

== היסטוריה ==
פליניוס הזקן שחי במאה הראשונה מזכיר קבוצה שנקראת "אסצה" שחיה ברמה האתיופית והיא כוללת בתוכה עמים רבים. בתבליט מונומנטום אדוליטנום מוזכרים האגאו בשם "אתאגוס". קוסמוס אינדיקופלוסטס מזכיר במאה ה-6 את האגאו. האגאו נזכרים בתבליט של המלך אזנה האקסומי מהמאה ה-4 וכן על ידי המלך כלב במאה ה-6.

התאוריה המקובלת היא שהאגאו הם התושבים המקורים של חבש ואכלסו את האזור שבין נהר המרב והבלסה בצפון ועד לנהר ג'מה בדרום לבין נהר התכזה במערב.

כיום קבוצה זו קיימת במובלעות באזורים אלו שכוללים את הבילאנים בסביבות העיר כרן שבאריתריאה, הכמנתים והקווארים החיים במחוז צפון גונדר שבאמהרה, מערבה מנהר הטאקאז וצפונית לאגם טאנה, מספר אגאווים חיים גם באזור שמדרום לאגם טאנה, בסביבות העיר דאנגילה ובמחוז אגאו אוי שבמדינת אמהרה, והקאמירים החיים בסביבות העיר סוקוטה שבמחוז וג המרה על הגבול עם מדינת תיגראי.

== קבוצות ==
*בילינים: קבוצה החיה בעיקר סביב העיר כרן שבאריתריאה, ודרומית לבירה אסמרה. אכלוסייתם נאמדת כיום בכ-106,000 נפש. כשבעים אחוז מהבילינים הם מוסלמים סונים ויתרת שלושים האחוזים הם נוצרים קתולים. שפתם נקראת על שמם בילינית שהיא שפת אגאו. ששים אחוז מהנוצרים מבינים ודוברים טיגרינית. שבעים אחוז מהמוסלמים מדברים טיגרה. שפות מדוברות אחרות כוללות ערבית (בעיקר בין בני הנוער), נארית וקאנאמית.
*המתים: קבוצה זו חיה בצפון מזרחה של מחוז וג המרה שבמדינת אמהרה (מחוז וג ההיסטורי) קרוב לגבול עם מדינת תיגראי ומונה כ-267,000 איש שפתם נקראת חמתית.
*כמנתים: קבוצה השוכנת בצפון מערב מדינת אמהרה צפונית לאגם טאנה. קבוצה זו מונה כ-185,000 נפש ושפתה נקראת כמנתית. הדת המסורתית של הכמנתים היא עירוב בין מסורות יהודיות שהושפעו מקשרם עם יהדות אתיופיה, יחד עם מסורות אליליות. כיום רוב האוכלוסייה היא נוצרית.
*אווים: קבוצה החיה במחוז אגאו אוי שבמדינת אמהרה וחלקה גם במדינת בנישנגול-גומאז שבצפון מערב אתיופיה, אוכלוסייתם נאמדת בכ-680,000 נפש ושפתם נקראת אווית.
*קונפלים: מונים כ-2,500 נפש ולעיתים נחשבים לתת קבוצה של האווים.

== ראו גם ==
*אַגַאוּ ככינוי לביתא ישראל

==קישורים חיצוניים==

* 

== הערות שוליים ==

קטגוריה:אמהרה
קטגוריה:אתיופיה: קבוצות אתניות
קטגוריה:אריתריאה: קבוצות אתניות
I'm Not a Girl, Not Yet a Woman

I'm Not a Girl, Not Yet a Woman (בעברית: אני לא ילדה, עדיין לא אישה) הוא הסינגל השלישי של זמרת הפופ האמריקאית בריטני ספירס מתוך אלבומה השלישי, Britney. הסינגל יצא לאור במהלך שנת 2001 וליווה את צאתו של הסרט קרוסרודס, סרטה הראשון (והיחיד) של ספירס בתור כוכבת ראשית.

השיר זכה לביקורות חיוביות בעיקר מצד מבקרים והצליח במכירות ובמצעדים באירופה, אך נכשל בארצות הברית. למרות הצלחתו באירופה, השיר זכה בפרס המפוקפק ל״שיר הפסקול הגרוע ביותר״ בטקס פרסי פטל הזהב.

== מידע ==
בתחילה, הופק ונכתב השיר על ידי מקס מרטין ורמי. ספירס נתבקשה לתת פרספקטיבה נשית לשיר המדבר על התפתחות נשית, אך בשל קוצר זמן בעקבות צילומי סרטה הראשון, קרוסרודס, לא הצליחה לפנות זמן. לכן, הזמרת הבריטית דיידו התפנתה לעזרה בכתיבה. השיר יצא כסינגל שני של ספירס בארצות הברית מתוך אלבומה השלישי, "Britney", אולם באירופה ואוסטרליה יצא לאור כסינגל שלישי, בזמן שהסינגל השני היה השיר "Overprotected".

למרות שהשיר היה אמור לקדם את הסרט "קרוסרודס", הסינגל בעצם נכשל בארצות הברית ולא הצליח להיכנס למצעד הבילבורד האמריקאי, עקב השמעות מעטות בתחנות הרדיו אשר כמעט ולא ניגנו את השיר. בעולם, קיבל הצלחה מעורבת. במדינות מסוימות, כמו בריטניה ואוסטרליה הפך השיר ללהיט, כשהתמקם במקום השני והשביעי (בהתאמה) במצעדי הפזמונים וזכה להיות הסינגל הכי מצליח של ספירס מהאלבום. השיר היה ללהיט עולמי כאשר נכנס ל-25 המובילים במדינות רבות.

עד היום בבריטניה מכר הסינגל 200,000 עותקים וזכה למעמד זהב, ושני מיליון עותקים ברחבי העולם.

== וידאו קליפ ==
הקליפ הופק ובוים על ידי ווין אישם, שרצה להציג את ספירס בטבע. הקליפ צולם במשך יומיים, 16-17 באוגוסט, בלוקיישן מדברי באריזונה ובקניון גלן ביוטה. ספירס צולמה על פסגת הר גבוה בלב קניון, בעוד הליקופטר עם מצלמה חג סביבה. בקטעים נוספים היא יושבת על קצה ההר או מצולמת מתוך מערה.

כל צילומי הקליפ הם אותנטיים ללא שימוש במסך ירוק או אמצעים דיגיטליים אחרים. ספירס צולמה על קצה ההר ללא שימוש בכבלי בטיחות, וכמעט נפלה בשל רוחות חזקות<ref></ref>.

הקליפ הופץ בשלוש גרסאות. הגרסה הראשונה היא הקליפ הרגיל, ואילו הגרסה השנייה והשלישית היו למטרות קידום הסרט "קרוסרודס" ושילבו בין הצילומים של הקליפ המקורי קטעים מתוך הסרט, כמו גם צילומים של ספירס יושבת ליד מדורה בלילה.

הקליפ זיכה את ספירס בפרס "Best International Music Video" בטקס פרסים ביפן.

== מיקומי שיא ==

== קישורים חיצוניים ==

==הערות שוליים==

קטגוריה:שירי 2001
קטגוריה:סינגלים מ-2002
קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי דיידו
קטגוריה:שירים שנכתבו על ידי מקס מרטין
קטגוריה:שירים שנכתבו על ידי רמי יעקב
קטגוריה:שירים שהופקו על ידי מקס מרטין
קטגוריה:שירים שהופקו על ידי רמי יעקב
קטגוריה:וידאו קליפים שצולמו בארצות הברית
קטגוריה:שירים מסרטי קולנוע
קטגוריה:שירים על בני נוער
קטגוריה:בלדות משנות ה-2000
קטגוריה:בלדות פופ
קטגוריה:סינגלים בהוצאת ג'ייב רקורדס
נתן בדפורד פורסט השלישי

בריגדיר גנרל נתן בדפורד פורסט השלישי
נתן בדפורד פורסט השלישי (באנגלית: Nathan Bedford Forrest III; 7 באפריל 1905 - 13 ביוני 1943) היה בריגדיר גנרל בחיל האוויר האמריקני בעת מלחמת העולם השנייה. 

פורסט נולד בממפיס, טנסי. הוא נינו של נתן בדפורד פורסט, שהיה גנרל מפורסם של צבא הקונפדרציה של מדינות הדרום בזמן מלחמת האזרחים של ארצות הברית, וכן מייסדו של הקו קלוקס קלאן.

== שירות צבאי == 
פורסט סיים את וסט פוינט ב-1928 ומונה ללוטננט שני בחיל הפרשים. ב-1929 הוא הועבר לחיל האוויר ולאחר מכן התקדם בדרגות באופן מהיר למדי. 
ב-1942 קודם פורסט לדרגת בריגדיר גנרל, בגיל 37, ושירת כראש המטה של חיל האוויר השני של ארצות הברית. במהלך פשיטת הפצצה על בסיס הצוללות בקיל שבגרמניה, אשר הוביל ב-13 ביוני 1943, הופל מטוס ה-B-17 שהטיס.

זמן מה הייתה תקווה שהוא שרד, שכן חבריו לטייסת המפציצים דיווחו על כך שראו מצנחים שנפתחו, אך מאוחר יותר התברר ששמונה מתשעת אנשי הצוות שהיו במטוס נהרגו. גופתו של פורסט נשטפה אל החוף ב-23 בספטמבר 1943 ליד בסיס מטוסי-ים שבאי ריגן שבגרמניה. הוא נקבר ב-28 בספטמבר 1943 בבית קברות קטן ליד ויק שבגרמניה. ב-1947, שנתיים לאחר תום המלחמה, ביקשה אלמנתו, שנישאה מחדש לאחר מותו, כי גופתו תוחזר לארצות הברית ותיקבר בבית הקברות הלאומי ארלינגטון. גופתו נקברה מחדש באזור 11 בארלינגטון על אדמות שהיו בעבר בבעלותו של רוברט לי, מפקדו של אבי סבו, ב-15 בנובמבר 1949. 

פורסט היה בן 38 במותו, ואחד הגנרלים הצעירים ביותר בצבא ארצות הברית. הוא קיבל את דרגת הגנרל כשהוא צעיר ב-4 שנים מהגיל בו קיבל דרגה זו אבי סבו. פורסט היה הגנרל האמריקאי הראשון שנהרג בקרב במהלך המלחמה באירופה. 

לאחר מותו זכה לעיטור צלב המופת. 

פורסט נישא לפרנסס בראסלר ב-22 בנובמבר 1930 ולא היו לו ילדים. היות שהיה בן יחיד, בדומה לאביו ולסבו לפניו, נקטעה שושלת פורסט.

== תאריכי דרגות ==
* 4 בפברואר 1934, לוטננט ראשון
* 16 ביוני 1938, קפטן
* 31 בינואר 1941 מייג'ור 
* 5 בינואר 1942 לוטננט קולונל
* 1 במרץ 1942 קולונל
* 2 בנובמבר 1942 בריגדיר גנרל

== קישורים חיצוניים == 

* [http://www.arlingtoncemetery.net/forrest.htm באתר בית הקברות הלאומי ארלינגטון]
* 

קטגוריה:קצינים אמריקאים במלחמת העולם השנייה
קטגוריה:אנשי צבא אמריקאים שנהרגו במלחמת העולם השנייה
קטגוריה:אישים הקבורים בבית הקברות הלאומי ארלינגטון
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1905

קטגוריה:אמריקאים שנפטרו ב-1943
סיירת משוריינת

הסיירת המשוריינת ברוקלין, של [[צי ארצות הברית, 1898]]
סיירת משוריינת היא סוג של סיירת, שהייתה בשימוש במחצית השנייה של המאה ה-19 ובמחצית הראשונה של המאה ה-20.

במהלך המאה ה-19 החלו אוניות המלחמה לעבור להנעה בעזרת מנועי קיטור, והחלו בבניית אוניות משוריינות בברזל ופלדה. המושג "סיירת" החל לעבור גם לאוניות משוריינות, בצד מגוון פריגטות, סלופים וקורבטות שלא היו משוריינות, והונעו על ידי מפרשים, מנועים או צירוף שלהם.

האוניות המשוריינות הראשונות (שנקראו אוניות מחופות שריון) הוגדרו כפריגטות, משום שהיה להן רק סיפון אחד של תותחים; זאת, על אף שעלו בכוחן על כל אונייה אחרת, כולל אוניות הקו הגדולות ביותר, בעלות שלושה סיפונים ויותר מ-100 תותחים. הצרפתים בנו מספר אוניות משוריינות שנועדו לפעילות מעבר לים, הראשונה שבהן הייתה Belliqueuse, שהושקה ב-1865. אלו היו הסיירות המשוריינות הראשונות; במהלך העשור הבא של המאה השיקו ציים נוספים אוניות משוריינות מהירות, שנועדו לפעול באורח עצמאי, לסיור ולפשיטה. עם הזמן הוגדרו אוניות אלו כ"סיירות משוריינות", ואילו אוניות גדולות מהן החלו להיקרא "אוניות מערכה". עד סוף המאה עדיין הותקנו בסיירות תרנים ומפרשים, כדי לאפשר להן חופש פעולה ללא תדלוק. 

למרות העובדה שנבנו סיירות משוריינות, השריון עדיין הכביד, תרתי משמע, על אוניות אלה. משקל הברזל הגביל את טווחן של הסיירות, ולפיכך מנע מהן את ביצוע משימותיהן. בשל קושי זה היו עד סוף המאה סיירות רבות שעדיין היו בנויות מעץ, או משילוב כלשהו בין עץ, ברזל ופלדה; הסרת השריון אפשרה לסיירת למלא את תפקידה, אך למרות חימושה המוגדל, שכלל גם תותחים שירו פגזים נפיצים, לא היו יכולות סיירות אלה לעמוד בקרב מול אוניות משוריינות. בקרב פקוצ'ה (Pacocha), שהתנהל ב-6 במאי 1877 בדרום מזרח האוקיינוס השקט בין שתי סיירות בריטיות לבין אונייה משוריינת שהייתה בשליטת מורדים פרואנים, לא הצליחו האוניות הבריטיות להביס את האונייה הפרואנית על אף שפגעו בה יותר מ-50 פעמים, וזו חמקה בחסות החשכה. 

==קישורים חיצוניים==

== הערות שוליים ==

קטגוריה:סיירות מלחמה
קטגוריה:נשק במלחמת רוסיה–יפן
סיירת קלה

סיירת קלה היא סוג של סיירת או אוניית מלחמה, שהייתה בשימוש במחצית הראשונה של המאה ה-20.

ככל שנכנסו סיירות המערכה לשירות, הסתבר שתפקידן ישאיר אותן בצמוד לצי העיקרי. לפיכך, נוצר הצורך בסיירת קלה (Light Cruiser). במקביל, הפכו ההתפתחויות הטכנולוגיות את הסיירת המוגנת לאיטית ולא יעילה לצורכי ליווי. המנועים החדשים היו מהירים יותר, והסיירות הישנות הפכו לאיטיות ולא יעילות. מעבר לכך, המעבר לשימוש בנפט הביא לכך שלא היה צורך במחסני פחם והיה צורך במיגון שונה. בשנת 1909 נכנסו לשירות בצי הבריטי סיירות מסדרת טאון (Town); אלו היו הסיירות הקלות הראשונות. סדרה נוספת של סיירות קלות, סדרת ארת'וסה (Arethusa) נכנסה לשירות ב-1911; סיירות אלה שילבו שריון יחד עם מהירות (מהירותן הגיעה ל-29 קשר), ונועדו למשימות הקלאסיות של הסיירות: סיור, פשיטה, ליווי, וכיוצא בזה.

באמנת וושינגטון, שנחתמה ב-1922 על ידי ארצות הברית, האימפריה הבריטית, האימפריה היפנית, צרפת ואיטליה, והגבילה את הכוח הצבאי הימי של המדינות החתומות, קיבלו על עצמן המדינות החתומות להגביל את בניין אוניות השטח שלהן. מעבר לאוניות מערכה, נאסר על בניית אוניות שטח שההדחק שלהן עולה על 10,000 טון. בכך הוגדר גודלה של הסיירת הקלה, כלומר אונייה שאינה אוניית מערכה. בזמן מלחמת העולם הראשונה נשאו הסיירות הקלות הבריטיות שני תותחי 6 אינץ' (152 מ"מ) ושמונה תותחי 4 אינץ' (100 מ"מ), או מערך של תותחי 6 אינץ' בלבד. סיירות גרמניות נשאו בתחילת המלחמה תותחי 4.1 אינץ' (104 מ"מ) ובמהלכה שופרו תותחיהן עד שהגיעו לקוטר של 5.9 אינץ' (150 מ"מ); כעת הגדירה האמנה את קוטר התותחים שיכולות אוניות מסוג זה לשאת: לא יותר מקוטר של 6.1 אינץ' (155 מ"מ). 

במלחמת העולם הראשונה הופעלו שני סוגי הסיירות: סיירת המערכה והסיירת הקלה. בין הסיירות הקלות נבנו גם סיירות ייחודיות שנקראו "מובילות שייטת" (Flotilla Leader); תפקידן היה להיות אוניית דגל לשייטת של משחתות. הן נבנו כך שיהיה בהן מקום, מעבר לצוות הרגיל, גם למטה השייטת ולציוד הנדרש, כמו ציוד קשר.

==סיירת עזר==
סוג נוסף של סיירות קלות שהופעלו במלחמה היה "סיירות עזר" (Auxiliary cruiser). אלה היו אוניות סוחר, אשר עם תחילת המלחמה חומשו בתותחים בעלי קוטר קטן, ונועדו להוות ליווי לשיירות. היה זה פתרון גרוע, שכן לאוניות אלה חסרו עוצמת האש והמהירות הנדרשת כדי למלא את תפקידן כיאות. הגרמנים עשו שימוש אחר באוניות אלה, כאשר השתמשו בהן כאוניות פשיטה מוסוות לתקיפת צי הסוחר הבריטי.

==קישורים חיצוניים==

== הערות שוליים ==

קטגוריה:סיירות מלחמה
סיירת כבדה

מוגאמי, סיירת כבדה של הצי היפני, [[1935]]
סיירת כבדה היא סוג של סיירת או אוניית מלחמה, שהייתה בשימוש במחצית הראשונה של המאה ה-20.

באמנת לונדון, שנחתמה ב-1930 ונועדה להוות המשך למהלך צמצום החימוש הימי, הוגדרו מחדש טיפוסי הסיירות. סיירת קלה הוגדרה כאוניית הנושאת תותחים בקוטר שאינו עולה על 6.1 אינץ' (155 מ"מ) ואילו סיירת כבדה הוגדרה כנושאת תותחים כבדים יותר, עד קוטר 8 אינץ' (203 מ"מ). שני טיפוסי האוניות היו אמורים להיות בהדחק של 10,000 טון, לכל היותר. למרות החימוש הכבד יותר של הסיירת הכבדה, נחשבו תותחי 6 אינץ' עדיפים: מהירות הירי שלהם הייתה גדולה יותר, וניתן היה לשאת יותר תותחים באותו משקל. משקלם הגדול יותר של פגזי 8 אינץ' לא נחשב ליתרון, משום שרוב האוניות שהיו בנויות לספוג פגזי 6 אינץ' היו מסוגלות לספוג גם פגיעת פגזי 8 אינץ'.

ככל שהתברר שהמלחמה בלתי נמנעת, החלו המדינות השונות לפרוש מהאמנה ולבנות כלי שיט בעלי הדחק רב יותר, ותותחים בעלי קוטר גדול יותר. יפן בנתה את סדרת הסיירות הכבדות מוגאמי, שהיו בעלי הדחק של למעלה מ-13,000 טון, ותותחים בקוטר 6.1 אינץ', שהוחלפו בתחילת המלחמה (כפי שתוכנן מראש) לתותחים בקוטר 8 אינץ'. הצי הגרמני בנה את סדרת הסיירות הכבדות אדמירל היפר, שההדחק שלהן הגיע ל-18,000 טון, ונשאו תותחי 8 אינץ'. 

בשנים שלפני מלחמת העולם השנייה נוצר למעשה מדרג של אוניות שטח עיקריות, שהחל בסיירת הקלה, עבור בסיירת כבדה, המשך באוניית מערכה זוטא, סיירת מערכה וכלה באוניית המערכה. 

עיקר המדרג היה קיים בצי הגרמני; לאחר סדרת אדמירל היפר, נבנו שלוש סיירות כבדות, שנקראו בפי הגרמנים panzerschiffe, "אוניות משוריינות". הסדרה נקראה "דויטשלנד", על שם האונייה הראשונה בסדרה, מתוך שלוש. אוניות אלה היו קטנות מאוניות מערכה ומסיירות מערכה, ולמעשה היו קרובות במידותיהן לסיירות כבדות, אך הייתה להן עוצמת אש גדולה בהרבה משלהן. בשל כך הגדירו אותן הבריטים כ"אוניות מערכה זוטא" (pocket battelship). בהמשך בנו הגרמנים עוד שתי אוניות גדולות עוד יותר - שרנהורסט וגנייזנאו - שאותן הגדירו הבריטים כ"סיירת מערכה", בשל גודלן, ואילו הגרמנים ראו בהן כבר אוניות מערכה, ללמדך על הגבול הדק שבין טיפוסי אוניות אלו. 

סיירות היו חלק פעיל ומהותי מציי העולם במלחמת העולם השנייה. בפלישה הגרמנית לנורווגיה, באפריל 1940, נתקלו סיירות המערכה הגרמניות שרנהורסט וגנייזנאו בסיירת המערכה הבריטית Renown, ללא הכרעה; מספר שבועות לאחר מכן הפתיעו האוניות הגרמניות את נושאת המטוסים הבריטית אה"מ גלוריוס וטיבעו אותה ואת המשחתות המלוות. סיירת המערכה הבריטית אה"מ הוד נלחמה באוניית המערכה הגרמנית ביסמרק בקרב מצר דנמרק, ב-24 במאי 1941; הוד הוטבעה על כל צוותה בקרב. סיירות גרמניות ובריטיות השתתפו במערכה על האוקיינוס האטלנטי, כמו גם בזירות אחרות.

==קישורים חיצוניים==

== הערות שוליים ==

קטגוריה:סיירות מלחמה
הווידויים

הווידויים (בצרפתית: Les Confessions) הוא אוטוביוגרפיה מאת ז'אן-ז'אק רוסו. (לרוב הוא יוצא לאור תחת הכותרת "הווידויים של ז'אן-ז'אק רוסו", כדי להבדיל בינו לבין "וידויים" מאת אוגוסטינוס, הספר ששימש השראה לכותרת שבחר רוסו.) רוחב יריעתו של הספר מכסה את חמישים ושלוש שנותיו הראשונות של רוסו, עד 1765. הוא הושלם ב-1770, אבל פורסם רק ארבע שנים אחרי מותו, ב-1782.

הספר מחולק לשני חלקים שבכל אחד שישה פרקים. רוסו רומז לכתיבת חלק שלישי, שמעולם לא הושלם. למרות אופיו האוטוביוגרפי, התאריכים בספר אינם מדויקים, וכמה אירועים אינם על פי הסדר הנכון. רוסו מציג את ההתנסויות שעיצבו את הפילוסופיה שלו. למשל, התנסויותיו בתחום החינוך שימשו לעיצוב התורה הפילוסופית שלו בתחום זה, במיוחד בספר אמיל.

עבודתו של רוסו היא אחת מהיצירות האוטוביוגרפיות הגדולות הראשונות. לפני כתיבת "הווידויים", שני האוטוביוגרפים הגדולים היו אוגוסטינוס ותרזה הקדושה שהתמקדו בחוויותיהם הדתיות האישיות. רוסו היה הראשון שכתב על חייו במונחי התנסויות ורגשות אישיים. רוסו זיהה את יחידאיותה של יצירתו; הוא פותח את היצירה במילים מפורסמות אלו:

סגנון "הווידויים" השפיע על כותבים רבים, ביניהם גתה וטולסטוי.

בספר גם דיווח מפורט על חוויותיו היותר משפילות של רוסו. למשל, רוסו מתאר אירוע שבו, בזמן היותו משרת, האשים נערה בגנבה שביצע. רוסו גם מתאר את האופן שבו התכחש לחמשת ילדיו הבלתי חוקיים, שילדה לו בת זוגו תרזה.

==תרגום עברי==
* ז'אן-ז'אק רוסו, הווידויים, תרגמה מצרפתית והוסיפה הערות אירית עקרבי; כתבו מאמרים יעקב גולומב, נדין קופרטי-צור, דוד אוחנה, ירושלים: כרמל; המועצה הציבורית לתרבות ואמנות – המפעל לתרגום ספרי מופת, תש"ס 1999.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אוטוביוגרפיות
קטגוריה:ספרים צרפתיים
קטגוריה:ז'אן-ז'אק רוסו
קטגוריה:יצירות שהתפרסמו לאחר מות מחבריהן
קטגוריה:ספרי שנות ה-1780
גרהרד פון שרנהורסט

גרהרד יוהאן דויד פון שרנהורסט (בגרמנית: Gerhard Johann David von Scharnhorst; 12 בנובמבר 1755 – 28 ביוני 1813) היה גנרל פרוסי וראש המטה הכללי של הצבא. נודע בשל הרפורמות שהנהיג בצבא פרוסיה ומנהיגותו בעת המלחמות הנפוליוניות.

כגנרל הנהיג מספר הנהגות חדשות בצבא הפרוסי: הגביל את השימוש בענישה גופנית, קידום על פי יכולות (במקום קשרים), ייסד את צבא המילואים, הצליח לפשט את המבנה האדמיניסטרטיבי של הצבא, והקים את קורפוס המטה הכללי שהיה זרוע אינטלקטואלית של הצבא.

==ביוגרפיה==
שרנהורסט נולד ב-12 בנובמבר 1755 בבורדנאו ליד הנובר למשפחת חקלאים. הצטרף לאקדמיה הצבאית בוילהלמשטיין וב-1778 קיבל הסמכה בצבא נסיכות הבוחר מהנובר. ב-1783 עבר לחיל התותחנים ושירת בבית הספר לתותחנות שהוקם בהנובר באותו זמן.

שרנהורסט נחשב לאינטלקטואל צבאי בולט ופרידריך וילהלם השלישי, מלך פרוסיה ביקש ממנו להצטרף לצבאו. שרנהורסט נענה והקים בפרוסיה חוג לחשיבה צבאית שהכשיר את רוב המדינאים והמפקדים של פרוסיה וגרמניה במאה ה-19. לאחר שנפוליאון הביס את פרוסיה בקרב ינה ב-1806 מינה אותו המלך לראש הוועדה שחקרה את התבוסה. הייתה זו ועדת החקירה הצבאית מהחשובות בהיסטוריה. מזכיר הוועדה היה קרל פון קלאוזביץ, מגדולי הוגי הדעות הצבאיים, אבל את רוב רעיונותיו קבל קלאוזביץ משרנהורסט. הקביעה העיקרית של הוועדה הייתה שכדי לשמור על עצמאות מול אויב חזק עם מפקד גאון כנפוליאון יש לגייס את האינטלקט הלאומי. בעקבות המלצה זאת מונה שרנהורסט לראש המטה הכללי של הצבא הפרוסי, שעליו פיקד גבהרד פון בליכר, והוא הקים את קורפוס המטה הכללי שהיה זרוע אינטלקטואלית של הצבא. הרפורמות שהוביל שרנהורסט, יחד עם קצינים אחרים, בהם גנייזנאו וקלאוזביץ, חידשו מהבסיס את הצבא הפרוסי, שהתנוון מאז ימי פרידריך הגדול, והפכו אותו ואת יורשו, הצבא הגרמני, לאחד המקצועיים והיעילים בעולם.

שרנהורסט נפצע פצעי מוות בקרב ליצן, ב-1813, ומת ב-28 ביוני בפראג.

עד היום שרנהורסט נחשב לאחד מגדולי האינטלקטואלים הצבאיים בהיסטוריה.

== מורשת ==
מספר ספינות נקראו על שמו, ובולטת בהן הסיירת "שרנהורסט", שהתפרסמה במהלך שירותה במלחמת העולם השנייה. כמו כן, נקראים על שמו גם רובע של העיר דורטמונד ובית ספר בעיר הילדסהיים.

הגנרל הנס פון סקטקט, שאחראי להישגים הגרמניים במלחמת העולם הראשונה הושווה לשרנהורסט, בעיקר על חלקו בהכנת הצבא הגרמני של רפובליקת ויימאר אשר הוגבלה בחומרה על ידי חוזה ורסאי, ועל בנייתו מחדש, התאמת תורות סודיות והכנת מטה כללי. הוא זכה להצלחה חסרת תקדים בעימותים של השנים 1939–1940. לאחר עלייתם של הנאצים בגרמניה, השווה פילדמרשל פון מקנסן את פון סקטקט לשרנהורסט ואמר: "האש הישנה עדיין בוערת, והבקרה של בעלות-הברית לא הרסה אף אחד מן היסודות המתמשכים של הכוח הגרמני".

גם וינסטון צ'רצ'יל היה שותף לתאוריה זו, והאמין כי לפון סיקט היה תפקיד חיוני בהחזרת גרמניה למקומה בעולם הצבאי.

בשנת 1966 נוסד בגרמניה המזרחית עיטור על שמו.

==קישורים חיצוניים==

* 
* 

קטגוריה:אנשי צבא במלחמות נפוליאון
קטגוריה:אנשי צבא פרוסים
קטגוריה:מעוטרי פור לה מריט
קטגוריה:גרמנים חברי הבונים החופשיים
קטגוריה:ילידי 1755
קטגוריה:גרמנים שנפטרו ב-1813
טושיקאזו קוואסקי

הוורד החדש של קוואסקי - קופל לפי הוראות מהספר Roses Origami & Math
קובייה שוות שטח

טושיקאזו קוואסקי (ביפנית: 川崎敏和; נולד ב-26 בנובמבר 1955 בקורומה, קיושו) הוא מתמטיקאי ואמן אוריגמי יפני שהתפרסם בעיקר בשל דגם הוורד שלו והווריאציות על דגם זה. דגם הוורד של קוואסקי מבוסס על פיתול של מרכז הנייר השובר את סימטריות המראה של ריבוע הנייר וגורם לעלים לצאת ממרכז הדף בסימטריה סיבובית בלבד, דבר המקנה מראה כמעט אמיתי לדגם המוגמר.

תאוריה מוכרת של קוואסקי היא דרך ליצירת קיפול שווה שטח. שיטתו של קוואסקי מתחילה מתרשים קפלים הנבנה תוך שמירה על סימטרית מראה, ואז סגירת הקפלים לדגם שבו שני צידי הנייר נראים במידה שווה. קיפול שווה שטח מופיע גם בדגמים של ג'רמי שייפר ואחרים.

==לקריאה נוספת==
* קוניהיקו קאסאהארה וטושי טקאהמה, אוריגמי למבינים (Origami for the Connoiseur).

==קישורים חיצוניים==
* [http://origadi.vishne.com/toshikazu_kawasaki.html דגמי אוריגמי] של טושיקאזו קוואסקי

קטגוריה:מתמטיקאים יפנים
קטגוריה:אוריגמי
קטגוריה:יפנים שנולדו ב-1955